ผ่าคลอด+ทำหมัน บล๊อคหลัง 3/5/64 ให้นมแม่ล้วนน้ำคาวปลาไหลเป็นเดือนครึ่งไหลทุกวันเลือดจางๆ ตรวจหลังคลอดวันที่ 10/6/64 พร้อมกับตรวจมะเร็งปากมดลูก เมื่อวันที่11/6/64เลือดออกแล้วเหมือนประจำเดือน พอวันที่ 15/6/64ถึงหยุดแต่ยังคงมีเมือกใสปนเลือดจางๆออกไปทางสีส้ม ไม่มีกลิ่นเหม็นไม่คัน ไม่แสบไม่ปวดท้อง ก็มีไหลออกมาทุกวันจนวันที่ 1/6/64 เลือดไหลมาเยอะเลยค่ะเหมือนประจำเดือน ปวดท้องตุ๊บๆ แล้วมาจนชุ่มเลยค่ะเปลี่ยนผ้าอนามัยทุกสามชม. แบบนี้ปกติมั้ยคะ ตั้งแต่หลังคลอดมาเลือดยังไม่หยุดไหลเลยพรุ่งนี้จะสองเดือนแล้ว ปกติมั้ยคะ
สวัสดีค่ะ หลังการผ่าคลอดบุตรมานั้นอาจจะสามารถมีน้ำคาวปลาออกทางช่องคลอดได้เหมือนการคลอดทางช่องคลอดตามปกติ เพียงแต่อาจจะมีปริมาณที่น้อยกว่าเล็กน้อย โดยน้ำคาวปลาจะอยู่ได้ประมาณ 1 เดือนหากเกิน 1 เดือนมาแล้ว ยังมีเลือดออกทางช่องคลอดอยู่ทุกวันติดต่อกันดังกล่าวมานั้น น่าจะเป็้นความผิดปกติ ซึ่งอาจมีสาเหตุได้จาก มดลูกติดเชื้อ ปากมดลูกติดเชื้อ การอักเสบที่ช่องคลอดหรือปากมดลูก รกค้าง (คิดถึงได้น้อย มักเลือดออกมากตั้งแต่ในช่วงแรกหลังคลอด) หรือมีเนื้องอกที่ปากมดลูกแต่หากตรวจหลังคลอดปกติดีก็ไม่น่าจะใช่เช่นกันหากเลือดยังไหลออกมาเยอะติดต่อกันเกิน 7 วัน คือไม่น่าจะใช่เลือดประจำเดือนด้วยนั้น ควรกลับไปพบแพทย์เพื่อตรวจเพิ่มเติมอีกครั้ง ในเบื้องต้นงดการมีเพศสัมพันธ์ ไม่ซื้อยาปรับฮอร์โมนใดๆมาใช้เอง